Петер Шмајхел

Пeтер Болеслав Шмајхел (роден на 18 ноември 1963 година, во  Гладсаксе) е дански поранешен фудбалер, голман. 

Најуспешните години во кариерата му биле осумте сезони поминати во англискиот клуб, Манчестер Јунајтед, каде освоил бројни трофеи вклучително и тројната круна (првенството, ФА купот и Лигата на шампионите) во неговата последна сезона во клубот. За данската репрезентација забележал 129 настапи, а најголемиот успех го постигнал со освојувањето на Европското првенство 1992. 

Тој е татко на Каспер Шмајхел, моментален голман на Селтик и данската репрезентација.

 Биографија 
Петер Болеслав Шмајхел е роден во парохијата Себоргор во Гладсаксе, Данска, како син на Антони „Толек“ Шмајхел, полски џез-музичар, и Ингер, данска медицинска сестра. Тој имал полско државјанство до ноември 1971 година, кога тој, неговиот татко и неговите три сестри станале дански државјани.

Шмајхел го наследил своето средно име – Болеслав – од својот прадедо.Schmeichel (2000), p. 25. Тој ги поминал своите рани години во градот Бадинге, Копенхаген, а својата фудбалска кариера ја започнал играјќи за тим во соседното предградие Хеје-Гладсаксе. Неговиот прв натпревар бил на 7 август 1972 година на 8-годишна возраст.Schmeichel (2000), p. 29. По две и пол години без пораз, на Шмајхел му пристапил БК Херо, тим од неколку дивизии над Хеје-Гладсаксе и со една од најголемите младински фудбалски шеми во Данска. БК Херо се споил со Гладсаксе БК во 1979 година за да го формираат Гладсаксе-Херо БК, а на Шмајхел му се укажала можност да игра и за јуниорскиот репрезентативен тим на Зеланд.Schmeichel (2000), pp. 30–31.

Пред да стане професионален фудбалер, Шмајхел морал да работи на неколку работни места за да сврзе крај со крај. Неговата прва работа била во одделот за бојадисување во текстилна фабрика, но загриженоста за безбедноста довела до негова оставка. Потоа поминал 12 месеци како чистач во дом за стари лица, пред да започне канцелариска работа во Светскиот фонд за диви животни. Првично работел во продавниците на организацијата, но три недели откако се приклучил, менаџерот на продавницата си заминал, а Шмајхел бил унапреден на позицијата менаџер за продажба. Набргу потоа, Шмајхел бил повикан на четиримесечна задолжителна воена служба. Сепак, ова се совпаднало со летниот тренинг камп на Хвидовре во Португалија, на кој му било дозволено да продолжи под услов да ја заврши воената служба следниот месец. Потоа следела работа во фирмата за подови на неговиот свекор, сè додека не сфатил дека колената не можат да ја издржат неговата телесна маса (95 кг) осум часа на ден, па му била понудена работа во рекламната фирма во сопственост на претседателот на Хвидовре, Нилс Ерик Мадсен. Ова требало да биде неговата последна работа надвор од фудбалот, бидејќи му бил понуден договор од Брондби следната пролет.Schmeichel (2000), pp. 34–37.

Титули

Клупски
Брондби
Данско првенство : 4 
 1987, 1988, 1990, 1991
Куп на Данска : 1 
 1988-1989

Манчестер Јунајтед
 Премиер лига : 5
 1992-1993, 1993-1994, 1995-1996, 1996-1997, 1998-1999
 ФА Куп : 3
 1993-1994, 1995-1996, 1998-1999
 Лига куп : 1
 1991-1992
 ФА Черити Шилд : 4 
 1993, 1994, 1996, 1997
 Лига на шампиони : 1 
 1998-1999
 Суперкуп на УЕФА : 1  
 1991

Спортинг Лисабон
 Примеира лига : 1 
 1999-2000
 Суперкуп на Португалија : 1
 2000

Астон Вила
 УЕФА Интертото куп : 1  
 2001

Репрезентативни
 Данска
 Европско првенство : 1
 1992

 Индивидуални 
  (Голман на годината во Данското првенството): 1987, 1988, 1990, 1992
 Дански фудбалер на годината: 1990, 1993, 1999
 Награди на Европско првенство во фудбал: 1992
 УЕФА Голман на годината: 1992, 1993, 1998
 IFFHS Најдобар светски голман: 1992, 1993
 ПФА Тим на годината: 1992–1993
 Играч на сезоната во Премиер лигата на Англија: 1995–1996
 УЕФА Клупски голман на годината: 1997–1998
 УЕФА Лига на шампиони - Тим од соништата за 10 сезони (од 1992 до 2002): 2002
 Куќа на славните на англискиот фудбал: 2003
Најмногу суви мрежи во Премиер лигата на Англија: 1994–1995, 1995–1996, 1997–1998
 Куќа на славните на Премиер лигата на Англија: 2022
 ФИФА 100
 Куќа на славните на данскиот фудбал
 World Soccer: 100 најдобри фудбалери на сите времињаWorld Soccer: The 100 Greatest Footballers of All Time пристапено 30 декември 2015.

 Наводи 

Надворешни врски

Петер Шмајхел на transfermarkt 
Петер Шмајхел на espn 

Категорија:Дански фудбалери
Категорија:Живи луѓе
Категорија:Родени во 1963 година
Категорија:Фудбалери на ФК Брондби
Категорија:Фудбалери на ФК Манчестер Јунајтед
Категорија:Фудбалери на ФК Спортинг Лисабон
Категорија:Фудбалери на ФК Астон Вила
Категорија:Фудбалери на ФК Манчестер Сити